- Jeg er rystet. Det er vel det nærmeste på landsskadelig virksomhed, man kan komme. Det skriver den konservative, nordjyske folketingskandidat Thomas Krarup i en pressemeddelelse. Den er en reaktion på, at medlemmer af Enhedslisten kalder irakisk væbnet modstand mod "besættelsesmagten" for modstandskamp. Han refererer til disse udtalelser: - Jeg er ikke imod en væbnet kamp. Det er en modstandskamp, og derfor er det også helt fair - siger Enhedslistens folketingskandidat Asmaa Abdol-Hamid. Og fra Fra Frank Aaen lyder det: - Kamp mod en besættelsesmagt er helt legitim. - At en politiker, der siger, at hun accepterer demokratiets spilleregler i Danmark, på dén måde kan tilsidesætte det demokrati, som man i Irak forsøger at stable på benene, er vanvittigt, siger Thomas Krarup. - Det er en helt vanvittig udtalelse, som må få konsekvenser i Enhedslisten. Desvære tror jeg ikke, der vil komme den store reaktion, da bl.a. Frank Aaen åbenbart støtter Asmaa Abdol-Hamid i hendes voldsretorik. - Jeg er målløs over dette vanvid, siger Thomas Krarup.

Opsummering:
K-kandidat rystet over udspil fra Enhedslisten